(Xäkimov) Sez Ufa Tatar milli – mädäni moxtäriäte räise Zahir Xäkimov fikerlären tıñladığız. Başqortstanda tatarlarnıñ ike xalıq isäben alu arasında yözlärçä meñgä kimüe turındağı kürälätä yalğannı faş itü yünäleşendä Başqortstan Tatar milli oyışmalar berlegenä kergän 15 tän artıq oyışma wäkilläre üz isäplären ütkärep, mäxkämälär aşa döreslekne tantana itterergä niätli. Läkin bu Başqortstandağı älege şartlarda bu eşneñ uñışlı barıp çığuına ışanıçnıñ bik az buluı kön kebek açıq ikänlege dä mäğlüm. Qayber pessimist tatarlar kiresençä dä farazlí xäzer. Bu canisäptä ikençe urınğa kütärelgäç, kiläçäktä urıslar arasında da nıq qına añlatu eşläre alıp barğan oçraqta, kiläse xalıq isäben alu näticäläre buyınça başqortlar, ğomumän dä, berençe urınğa kütärelergä mömkin äle, dip belderä andí pessimistlar.